《三址年重到紫中观》
元代·方回

石路崎岖唤渡船，松萝穿尽望中烟。
缪为白发二千石，轻别紫中三十年。
洞冷敛心归酒地，阁虚携眼上诗天。
丹砂九转犹多事，解饮能吟即是仙。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。